**არასამეწარმეო (არაკომერციული) იურიდიული პირი - ,,თეთრიწყაროს სამუსიკო სკოლა“ - წესდება**

**მუხლი 1**

**ზოგადი დებულებები**

1.1.არასამეწარმეო (არაკომერციული) იურიდიული პირი ,,თეთრიწყაროს სამუსიკო სკოლა“ არის კერძო სამართლის არასამეწარმეო (არაკომერციული) იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი” საფუძველზე, საქართველოს კანონმდებლობის მოთხოვნათა შესაბამისად და მისი მიზანია გააცნოს და შეაყვაროს მოსწავლეებს ქართული და მსოფლიო ხელოვნების ნიმუშები.

1.2. ,,თეთრიწყაროს სამუსიკო სკოლის“ დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3. ,,თეთრიწყაროს სამუსიკო სკოლა“ ხელმძღვანელობს ,,საქართველოს კონსტიტუციით“, საქართველოს სამოქალაქო კოდექსით”,საქართველოს ორგანული კანონით “ადგილობრივი თვითმმართველობის კოდექსი“, ამ წესდებით და მოქმედი კანონმდებლობის შესაბამისად.

1.4. ,,თეთრიწყაროს სამუსიკო სკოლა“ შექმნილია განუსაზღვრელი ვადით.M

**მუხლი 2**

**სახელწოდება, იურიდიული მისამართი და სტატუსი**

2.1,,თეთრიწყაროს სამუსიკო სკოლის“ სრული სახელწოდებაა - არასამეწარმეო (არაკომერციული) იურიდიული პირი ,,სამუსიკო სკოლა“.

2.3 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, ჭავჭავაძის ქ. #2.

2.4 ,,თეთრიწყაროს სამუსიკო სკოლა“-ს გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.5. ,,თეთრიწყაროს სამუსიკო სკოლის“ ელექტრონული მისამართია: ელ.ფოსტა tetritskarosamusikosk@gmail.com ტელეფონი: 591415419

**მუხლი 3**

**,,თეთრიწყაროს სამუსიკო სკოლის“ საქმიანობის მიზნები და ამოცანები**

3.1. ,,თეთრიწყაროს სამუსიკო სკოლის“ მიზანია:

ა) მოსწავლეთათვის დაწყებითი სამუსიკო განათლების მიცემა (სწავლის ხანგრძლივობაა 7 წელი);

ბ) მოსწავლეთა პიროვნების ინდივიდუალური შემოქმედებითი მიდრეკილებების განვითარებისა და კულტურული მემკვიდრეობის შესწავლისთვის შესაბამისი პირობების შექმნა;

გ) გააცნოს და შეაყვაროს მოსწავლეებს ეროვნული, კულტურული მემკვიდრეობა, ქართული და მსოფლიო ხელოვნების ნიმუშები.

დ) სამუსიკო სკოლის დამთავრებისას თეთრიწყაროს მუნიციპალიტეტის მიერ გაიცემა შესაბამისი საფეხურის დასრულების დამადასტურენელი მოწმობა;
ე) მოსწავლეთა კონკურსებში, ფესტივალებსა და ღონისძიებებში მონაწილეობის უზრუნველყოფის გზით გამოავლინოს და წარმოაჩინოს განსაკუთრებული ნიჭით დაჯილდოებული მოსწავლეები;

ვ) იზრუნოს მოსწავლეთა ესთეტიკური გემოვნების ჩამოყალიბებაზე.

ზ) აზიაროს მოსწავლეები მუსიკალური ხელოვნების საფუძვლებს;

**მუხლი 4
სამუსიკო სკოლის სასწავლო პროცესის ორგანიზაცია**

4.1. სამუსიკო სკოლაში სასწავლო პროცესის ორგანიზაცია, სწავლების შინაარსი და ხანგრძლივობა, სწავლის შედეგებისა და მიღწევების შეფასების სისტემა განისაზღვრება შესაბამისი საგანმანათლებლო სტანდარტების საფუძველზე შემუშავებული სასწავლო გეგმებისა და სასწავლო პროგრამების საფუძველზე;

4.2. სამუსიკო სკოლაში სწავლების უფლებით სარგებლობენ საქართველოს მოქალაქეთა შვილები; ქვეყნის ტერიტორიაზე მცხოვრები უცხო ქვეყნის მოქალაქეთა და მოქალაქეობის არმქონე პირთა შვილები აღნიშნულ სკოლაში მიიღებიან საერთო წესით;

4.3. სამუსიკო სკოლა განახორციელებს ფასიან მომსახურებას მოზარდთათვის 6 წლის ასაკიდან. იმ შემთხვევაში, თუ სკოლაში სწავლის მსურველთა რაოდენობა აღემატება მისაღებ კონტიგენტს, სკოლაში ტარდება შესარჩევი კონკურსი შინაგანაწესით განსაზღვრული პირობების შესაბამისად;

4.4. სწავლის გადასახადისაგან თავისუფლდებიან მოსწავლეები სოციალურად დაუცველი ოჯახების მონაცემთა ერთიან ბაზაში რეგისტრირებული ოჯახებიდან, რომლებსაც მინიჭებული აქვთ 57000 ქულაზე ნაკლები (სოციალურ-ეკონომიკური მდგომარეობის ამსახველი სარეიტინგო ქულა).

4.5. სამუსიკო სკოლაში მოსწავლეთა ჩარიცხვა წარმოებს:

ა) დირექტორის ინდივიდუალური ადმინსტრაციულ-სამართლებრივი აქტით;

ბ) კონკურსის შემთხვევაში-მიმღები კომისიის გადაწყვეტილების საფუძველზე, დირექტორის ინდივიდუალური ადმინსტრაციულ-სამართლებრივი აქტით;

გ) შემსვლელთათვის აუცილებელი საბუთების ნუსხა და ხელშეკრულების პირობები განისაზღვრება სკოლის შინაგანაწესით;

4.6. სკოლაში სასწავლო პროცესის ორგანიზების ძირითადი ფორმებია: ინდივიდუალური, ჯგუფური გაკვეთილი და კლასგარეშე მუშაობა;

4.7. ცოდნისა და უნარ-ჩვევების გამოვლენისა და კონტროლის ფორმებია: მიმდინარე გაკვეთილზე გამოკითხვა და პერიოდული ღია და დახურული კონცერტები, საკონტროლო გაკვეთილები, ჩათვლები და გამოცდები;

4.8. სამუსიკო სკოლის დამთავრებისას გაიცემა შესაბამისი საფეხურის დასრულების მოწმობა.

მუხლი 5
სამუსიკო სკოლის სტრუქტურა და მართვა

5.1. სამუსიკო სკოლის სტრუქტურული ერთეულებია ძირითადი-სასწავლო და დამხმარე-სასწავლო სტრუქტურული ერთეულები;

5.2. სამუსიკო სკოლა შედგება ფილიალებისგან, რომელთა ხელმძღვანელები პასუხისმგებელნი არიან დირექტორის წინაშე;

5.3. სამუსიკო სკოლის საქმიანობას წარმართავს დირექტორი, რომელსაც თანამდებობაზე ნიშნავს და თანამდებობიდან ათავისუფლებს თეთრიწყაროს მუნიციპალიტეტის გამგებელი.

5.4. სამუსიკო სკოლის დირექტორად შეიძლება დაინიშნოს შესაბამისი უმაღლესი განათლების ან საშუალო პროფესიული სამუსიკო განათლების მქონე პიროვნება ფორტეპიანოს განხრით, რომელსაც აქვს შემოქმედებითი მუშაობის არანაკლებ 3 წლის სტაჟი, პედაგოგიური საქმიანობის უნარ-ჩვევები;

5.5. სამუსიკო სკოლის დირექტორი:

ა) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს ,,თეთრიწყაროს სამუსიკო სკოლის“ საშტატო განრიგს, შინაგანაწესს და სტრუქტურას.

ბ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს ,,თეთრიწყაროს სამუსიკო სკოლის“ თანამშრომლებს.

გ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს ,,თეთრიწყაროს სამუსიკო სკოლის“ ფუნქციონირებისათვის აუცილებელი ძირითადი ქონება;

დ) დებს ხელშეკრულებებს ფიზიკურ და იურიდიულ პირებთან;

ე) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

ვ) წარმართავს და ორგანიზებას უწევს სამუსიკო სკოლის საერთო საქმიანობას და პასუხისმგებელია ამ საქმიანობის კანონიერებასა და ეფექტურობაზე;

ზ) კანონით დადგენილი წესით განაგებს და განკარგავს სამუსიკო სკოლის ქონებას და სახსრებს; მასვე ეკისრება პასუხისმგებლობა სამუსიკო სკოლის საკუთრებაში არსებულ ქონებაზე და ფულადი სახსრების მიზნობრივად და სწორად ხარჯვაზე;

თ) იღებს გადაწყვეტილებებს სკოლის თანამშრომელთა წახალისებისა და დისციპლინური პასუხისმგებლობის შესახებ;

ი) კომპეტენციის ფარგლებში გამოსცემს ინდივიდუალურ ადმინისტრაციულ-სამართლებრივ აქტებს, წყვეტს მოსწავლეების სკოლაში ჩარიცხვისა და გარიცხვის საკითხს;

კ) სამუსიკო სკოლის თანამშრომლებთან შეთანხმებით – ადგენს მისაღები კონტინგენტის პროექტს.

ლ) ამტკიცებს სკოლის სტრუქტურული ერთეულების სამუშაო გეგმებს, განსაზღვრავს საქმიანობის ძირითად მიმართულებებს;

მ) წესდებით განსაზღვრული მიზნებისა და ამოცანების მისაღწევად უფლებამოსილია განახორციელოს სხვა მოქმედებები;

ნ)საჭიროების შემთხვევაში თეთრიწყაროს მუნიციპალიტეტის გამგებელთან შეთანხმებით აუქმებს და ხსნის ახალ ფილიალებს;

5.6. სამუსიკო სკოლაში მუშაობის უფლება აქვს შესაბამისი მუსიკალური განათლების მქონე პირს;

5.7. სამუსიკო სკოლის თანამშრომლების უფლება-მოვალეობანი განისაზღვრება შინაგანაწესით;

5.8. სამუსიკო სკოლაში ჯგუფური მეცადინეობისთვის შეიძლება დაინიშნოს კლასის ხელმძღვანელი (დამრიგებელი), რომლის ფუნქციები განისაზღვრება შინაგანაწესით.

5.9 ,,თეთრიწყაროს სამუსიკო სკოლის“ კონტროლი:

,,თეთრიწყაროს სამუსიკო სკოლის“ კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 6**

**სამუსიკო სკოლის ფინანსური სახსრები**

6.1 ,,თეთრიწყაროს სამუსიკო სკოლის“ დაფინანსების წყაროებია:

ა) ადგილობრივი ბიუჯეტიდან გამოყოფილი მიზნობრივი სახსრები.

ბ) ფასიანი სწავლებიდან მიღებული სახსრები.

გ) უცხოური ინვესტიციები და გრანტები.

დ) საქართველოსა და უცხოეთის მოქალაქეებისა და ორგანიზაციების ფულადი შემოწირულობები და გადმოცემული ქონება.

ე) საქართველოს კანონმდებლობით ნებადართული სხვა შემოსავალი

6.2 ამ მუხლში ჩამოთვლილი ფინანსური სახსრები გამოიყენება მხოლოდ სამუსიკო სკოლის წესდებით განსაზღვრული მიზნებისა და ამოცანების განხორციელებისათვის.

6.3 სამუსიკო სკოლა ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 7**

**სამუსიკო სკოლის მუშაობაზე ზედამხედველობა**

7.1. სამუსიკო სკოლის მუშაობაზე ზედამხედველობა გულისხმობს სკოლის მიერ განხორციელებული საქმიანობის კანონიერების მიზანშეწონილობას, ეფექტურობის და საფინანსო-ეკონომიკური საქმიანობის ზედამხედველობას;

7.2. ამ მუხლის პირველი პუნქტით გათვალისწინებულ ზედამხედველობას ახორციელებს თეთრიწყაროს მუნიციპალიტეტის გამგებელი აუდიტორის მეშვეობით;

7.3. გამგეობის ჯანდაცვისა და სოციალური უზრუნველყოფის, განათლების, კულტურის, სპორტისა და ახალგაზრდულ საქმეთა სამსახური ყოველი წლის ბოლოს განიხილავს სამუსიკო სკოლის მიერ წარმოდგენილ ანგარიშს გასული წლის საქმიანობის შესახებ და ამზადებს საკითხს განსახილველად;

7.4. მუნიციპალიტეტის გამგებელი უფლებამოსილია გამოითხოვოს მასალები და ინფორმაცია, ან ადგილზე შეისწავლოს სკოლის საქმიანობა;

7.5. სამუსიკო სკოლის დირექტორი ანგარიშვალდებულია გამგებლის წინაშე.

 **მუხლი 8**

 **საქველმოქმედო შენატანი**

8.1 არასამეწარმეო (არაკომერციული) იურიდიულ პირს ,,თეთრიწყაროს სამუსიკო სკოლა“-ს თავისი საქმიანობის განხორციელების მიზნით უფლება აქვს მიიღოს საქველმოქმედო შენატანი ფიზიკური და იურიდიული პირებისგან.

8.2 საქველმოქმედო შენატანი შესაძლოა შეტანილი იქნეს როგორც ფულად ისე არაფულადი (სხვა მატერიალური ფასეულობების) სახით, ნებისმიერ ვალუტაში, ნებისმიერი ოდენობით.

8.3 საქველმოქმედო შენატანის შეტანა ეფუძნება ნებაყოფლობის პრინციპებს.

8.4 საქველმოქმედო შენატანის უკან დაბრუნების მოთხოვნა შემტანის მიერ ან შენატანის განაწილება გამგეობის წევრებს შორის დაუშვებელია.

**მუხლი 9**

**ლიკვიდაცია/რეორგანიზაცია**

9.1. არასამეწარმეო (არაკომერციული) იურიდიული პირის ,,თეთრიწყაროს სამუსიკო სკოლის“ რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

9.2. არასამეწარმეო (არაკომერციული) იურიდიული პირის ,,თეთრიწყაროს სამუსიკო სკოლის“ ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

9.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

9.4. დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

9.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ არასამეწარმეო (არაკომერციული) იურიდიული პირის დამფუძნებლები/წევრები. არასამეწარმეო (არაკომერციული) იურიდიული პირის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

9.6. აკრძალულია ლიკვიდაციის შედეგად დარჩენილი ქონების განაწილება არასამეწარმეო (არაკომერციული) იურიდიული პირის დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

9.7. თუ არასამეწარმეო (არაკომერციული) იურიდიული პირის დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო არასამეწარმეო (არაკომერციული) იურიდიული პირის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ არასამეწარმეო (არაკომერციულ) იურიდიულ პირს. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

 9.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 10**

**დასკვნითი დებულებები**

 10.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე.

 10.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

 10.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

 10.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

არასამეწარმეო (არაკომერციული) იურიდიული პირი - ,,თეთრიწყაროს სამუსიკო სკოლა“

წ ე ს დ ე ბ ა

ქ.თეთრიწყარო

2015 წელი